FI Euroopan unionin virallinen lehti L 333/73

KOMISSION TÄYTÄNTÖÖNPANOASETUS (EU) 2015/2404,

annettu 16 päivänä joulukuuta 2015,

vuonna 2015 käytettävissä oleviin tiettyjen kantojen kalastuskiintiöihin muiden kantojen edellisvuosien liikakalastuksen vuoksi tehtävistä vähennyksistä ja täytäntöönpanoasetuksen (EU) 2015/1801 muuttamisesta

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon yhteisön valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, asetusten (EY) N:o 847/96, (EY) N:o 2371/2002, (EY) N:o 811/2004, (EY) N:o 768/2005, (EY) N:o 2115/2005, (EY) N:o 2166/2005, (EY) N:o 388/2006, (EY) N:o 509/2007, (EY) N:o 676/2007, (EY) N:o 1098/2007, (EY) N:o 1300/2008 ja (EY) N:o 1342/2008 muuttamisesta sekä asetusten (ETY) N:o 2847/93, (EY) N:o 1627/94 ja (EY) N:o 1966/2006 kumoamisesta 20 päivänä marraskuuta 2009 annetun neuvoston asetuksen (EY) N:o 1224/2009 (1) ja erityisesti sen 105 artiklan 1, 2, 3 ja 5 kohdan,

sekä katsoo seuraavaa:

(1) Vuoden 2014 kalastuskiintiöt vahvistettiin seuraavilla säädöksillä: — neuvoston asetus (EU) N:o 1262/2012 (2), — neuvoston asetus (EU) N:o 1180/2013 (3), — neuvoston asetus (EU) N:o 24/2014 (4), ja — neuvoston asetus (EU) N:o 43/2014 (5).

(2) Vuoden 2015 kalastuskiintiöt vahvistettiin seuraavilla säädöksillä: — neuvoston asetus (EU) N:o 1221/2014 (6), — neuvoston asetus (EU) N:o 1367/2014 (7), — neuvoston asetus (EU) 2015/104 (8), ja — neuvoston asetus (EU) 2015/106 (9).

(3) Asetuksen (EY) N:o 1224/2009 105 artiklan 1 kohdassa säädetään, että jos komissio on todennut jonkin jäsenvaltion ylittäneen sille myönnetyt kalastuskiintiöt, komissio tekee vähennyksiä kyseisen jäsenvaltion tuleviin kalastuskiintiöihin.

(4) Komission täytäntöönpanoasetuksessa (EU) 2015/1801 (10) vahvistetaan vuonna 2015 käytettävissä oleviin tiettyjen kantojen kalastuskiintiöihin edellisvuosien liikakalastuksen vuoksi tehtävät vähennykset.

(5) Kuitenkaan eräiden jäsenvaltioiden osalta ei voitu asetuksella (EU) 2015/1801 tehdä lainkaan vähennyksiä liikakalastettujen kantojen kiintiöistä, koska tällaisia kiintiöitä ei ollut kyseisten jäsenvaltioiden käytettävissä vuonna 2015.

(6) Asetuksen (EU) N:o 1380/2013 (11) 16 artiklan 8 kohdan mukaisesti tehdyt kalastusmahdollisuuksien vaihdot mahdollistivat joissakin tapauksissa osittaisen vähennyksen. Jäljellä olevat määrät olisi kohdistettava muihin kantoihin asetuksen (EY) N:o 1224/2009 105 artiklan 5 kohdan mukaisesti.

(7) Asetuksen (EY) N:o 1224/2009 105 artiklan 5 kohdassa säädetään, että jos liikakalastetun kannan kiintiötä ei voida alentaa liikakalastusta seuraavana vuonna, koska kyseisen jäsenvaltion käytettävissä ei ole kiintiötä, vähennykset olisi tehtävä muista kannoista samalla maantieteellisellä alueella tai muista kaupallisesti yhtä tärkeistä kannoista. Komission tiedonannon 2012/C-72/07 (12) mukaan tällaiset vähennykset olisi suotavaa tehdä kiintiöistä, jotka on jaettu kiintiön ylikalastaneen laivaston kalastamille kannoille, ottaen huomioon tarve välttää poisheittämisiä sekakalastuksessa.

(8) Asianomaisia jäsenvaltioita on kuultu ehdotetuista vähennyksistä kiintiöihin, jotka on jaettu muille kuin liikakalastetuille kalakannoille.

(9) Portugalin pyynnöstä olisi käytettävä vaihtoehtoisena kantana punasimppua Norjan vesillä alueilla I ja II (RED/1N2AB.) korvaamaan edellisvuosien koljan 371 766 kilogramman ja seidin 178 850 kilogramman liikakalastusta Norjan vesillä alueilla I ja II (HAD/1N2AB. ja POK/1N2AB.). Kun otetaan huomioon, että Portugalin vuoden 2015 punasimpun kiintiö Norjan vesillä alueilla I ja II on 405 000 kilogrammaa, eikä se riitä kattamaan vähennyksiä, jotka olisi tehtävä molempien liikakalastettujen kantojen vuoksi, tätä kiintiötä tulisi käyttää käytettävissä olevan määrän täyteen määrään saakka ja loput 145 616 kilogrammaa tulisi vähentää seuraavana vuonna tai seuraavina vuosina seidin kiintiöstä kyseisellä alueella (POK/1N2AB.) siihen saakka, kun koko liikakalastettu määrä on korvattu.

(10) Lisäksi tietyt täytäntöönpanoasetuksessa (EU) 2015/1801 säädetyt vähennykset vaikuttavat riittämättömiltä. Edellytetyt vähennykset vaikuttavat olevan suurempia kuin vuonna 2015 käytettävissä oleva mukautettu kiintiö, eikä niitä sen vuoksi voida tehdä kokonaan kyseisestä kiintiöstä. Komission tiedonannon 2012/C-72/07 mukaan jäljelle jäävät määrät olisi vähennettävä seuraavina vuosina käytettävissä olevista mukautetuista kiintiöistä.

(11) Komission täytäntöönpanoasetuksen 2015/1170 (13) seurauksena Espanjan käytettävissä ei kiintiön siirron vuoksi enää ole 3 369 kilogramman määrää, joka vastaa 10:tä prosenttia Espanjan vuoden 2014 mukautetusta keisarihummerin kiintiöstä alueilla IX ja X sekä unionin vesillä alueella CECAF 34.1.1 (NEP/9/3411). Näin ollen käytettävissä oleva 9 287 kilogramman määrä, joka on vähennetty jäljellä olevasta 19 000 kilogramman vähennyksestä, joka on tehtävä kyseisen kannan osalta, olisi pienennettävä 5 918 kilogrammaan ja olisi tehtävä välitön 3 369 kilogramman lisävähennys.

(12) Sen vuoksi täytäntöönpanoasetusta (EU) 2015/1801 olisi muutettava,

ON HYVÄKSYNYT TÄMÄN ASETUKSEN:

1 artikla

Tämän asetuksen liitteessä I tarkoitettuja vuoden 2015 kalastuskiintiöitä vähennetään mainitussa liitteessä vahvistettujen, muihin kantoihin tehtävien vähennysten mukaisesti.

2 artikla

Korvataan täytäntöönpanoasetuksen (EU) 2015/1801 liite tämän asetuksen liitteellä II.

3 artikla

Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 16 päivänä joulukuuta 2015. Komission puolesta Puheenjohtaja Jean-Claude JUNCKER

(1) EUVL L 343, 22.12.2009, s. 1.

(2) Neuvoston asetus (EU) N:o 1262/2012, annettu 20 päivänä joulukuuta 2012, EU:n aluksiin sovellettavien eräiden syvänmeren kalakantojen kalastusmahdollisuuksien vahvistamisesta vuosiksi 2013 ja 2014 (EUVL L 356, 22.12.2012, s. 22).

(3) Neuvoston asetus (EU) N:o 1180/2013, annettu 19 päivänä marraskuuta 2013, eräiden kalakantojen ja kalakantaryhmien Itämerellä sovellettavien kalastusmahdollisuuksien vahvistamisesta vuodeksi 2014 (EUVL L 313, 22.11.2013, s. 4).

(4) Neuvoston asetus (EU) N:o 24/2014, annettu 10 päivänä tammikuuta 2014, eräiden kalakantojen ja kalakantaryhmien Mustallamerellä sovellettavien kalastusmahdollisuuksien vahvistamisesta vuodeksi 2014 (EUVL L 9, 14.1.2014, s. 4).

(5) Neuvoston asetus (EU) N:o 43/2014, annettu 20 päivänä tammikuuta 2014, unionin vesillä ja unionin aluksiin tietyillä unionin ulkopuolisilla vesillä sovellettavien tiettyjen kalakantojen ja kalakantaryhmien kalastusmahdollisuuksien vahvistamisesta vuodeksi 2014 (EUVL L 24, 28.1.2014, s. 1).

(6) Neuvoston asetus (EU) N:o 1221/2014, annettu 10 päivänä marraskuuta 2014, eräiden kalakantojen ja kalakantaryhmien Itämerellä sovellettavien kalastusmahdollisuuksien vahvistamisesta vuodeksi 2015 sekä asetusten (EU) N:o 43/2014 ja (EU) N:o 1180/2013 muuttamisesta (EUVL L 330, 15.11.2014, s. 16).

(7) Neuvoston asetus (EU) N:o 1367/2014, annettu 15 päivänä joulukuuta 2014, unionin aluksiin sovellettavien eräiden syvänmeren kalakantojen kalastusmahdollisuuksien vahvistamisesta vuosiksi 2015 ja 2016 (EUVL L 366, 20.12.2014, s. 1).

(8) Neuvoston asetus (EU) 2015/104, annettu 19 päivänä tammikuuta 2015, unionin vesillä ja unionin aluksiin tietyillä unionin ulkopuolisilla vesillä sovellettavien tiettyjen kalakantojen ja kalakantaryhmien kalastusmahdollisuuksien vahvistamisesta vuodeksi 2015, asetuksen (EU) N:o 43/2014 muuttamisesta sekä asetuksen (EU) N:o 779/2014 kumoamisesta (EUVL L 22, 28.1.2015, s. 1).

(9) Neuvoston asetus (EU) 2015/106, annettu 19 päivänä tammikuuta 2015, eräiden kalakantojen ja kalakantaryhmien Mustallamerellä sovellettavien kalastusmahdollisuuksien vahvistamisesta vuodeksi 2015 (EUVL L 19, 24.1.2015, s. 8).

(10) Komission täytäntöönpanoasetus (EU) 2015/1801, annettu 7 päivänä lokakuuta 2015, vuonna 2015 käytettävissä oleviin tiettyjen kantojen kalastuskiintiöihin edellisvuoden liikakalastuksen vuoksi tehtävistä vähennyksistä (EUVL L 263, 8.10.2015, s. 19).

(11) Euroopan parlamentin ja neuvoston asetus (EU) N:o 1380/2013, annettu 11 päivänä joulukuuta 2013, yhteisestä kalastuspolitiikasta, neuvoston asetusten (EY) N:o 1954/2003 ja (EY) N:o 1224/2009 muuttamisesta sekä neuvoston asetusten (EY) N:o 2371/2002 ja (EY) N:o 639/2004 ja neuvoston päätöksen 2004/585/EY kumoamisesta (EUVL L 354, 28.12.2013, s. 22).

(12) EUVL C 72, 10.3.2012, s. 27.

(13) Komission täytäntöönpanoasetus (EU) 2015/1170, annettu 16 päivänä heinäkuuta 2015, eräiden vuonna 2014 neuvoston asetuksen (EY) N:o 847/96 4 artiklan 2 kohdan mukaisesti pidätettyjen määrien lisäämisestä vuoden 2015 kalastuskiintiöihin (EUVL L 189, 17.7.2015, s. 2).

LIITE I MUIDEN KUIN LIIKAKALASTETTUJEN KANTOJEN KIINTIÖIHIN TEHTÄVÄT VÄHENNYKSET Jäsenvaltio Lajin koodi Alue-koodi Lajin nimi Alueen nimi Purettujen saaliiden sallitut määrät vuonna 2014 (mukautettu kokonaismäärä kilogram-moina) (1) Saaliit yhteensä vuonna 2014 (määrä kilogrammoina) Kiintiön käyttö (%) Purettujen saaliiden sallittuun määrään liittyvä liikakalastus (määrä kilogrammoina) Kerroin (2) Lisäkerroin (3) (4) Vuodelta 2014 jäljelle jääneet vähennykset (5) (määrä kilogrammoina) Vähennysten jäljellä oleva määrä (6) (määrä kilogrammoina) Vähennykset vuonna 2015 (määrä kilogrammoina) Vuonna 2015 samasta kannasta jo tehdyt vähennykset (määrä kilogrammoina) (7) Jäljellä oleva määrä, joka on vähennettävä vaihtoehtoisesta kannasta (kilogrammoina) ES DWS 56789- Syvänmerenhait EU:n ja kansainväliset vedet alueilla V, VI, VII, VIII ja IX 0 3 039 Ei sovelleta 3 039 / A / / 4 559 0 4 559 Vähennykset tehdään seuraavasta kannasta. ES BSF 56712- Mustahuotrakala Unionin ja kansainväliset vedet alueilla V, VI, VII ja XII / / / / / / / / / / 4 559 ES GHL 1N2AB. Grönlanninpallas Norjan vedet alueilla I ja II 0 22 685 Ei sovelleta 22 685 / / / / 22 685 0 22 685 Vähennykset tehdään seuraavasta kannasta. ES RED 1N2AB. Punasimput Norjan vedet alueilla I ja II / / / / / / / / / / 22 685 ES HAD 5BC6A. Kolja Unionin ja kansainväliset vedet alueilla Vb ja VIa 2 840 18 933 666,65 % 16 093 / A 12 540 / 36 680 2 564 34 116 Vähennykset tehdään seuraavasta kannasta. ES LIN 6X14. Molva Unionin ja kansainväliset vedet alueilla VI, VII, VIII, IX, X, XII ja XIV / / / / / / / / / / 34 116 ES HAD 7X7A34 Kolja VIIb–k, VIII, IX ja X; unionin vedet CECAF-alueella 34.1.1 0 3 075 Ei sovelleta 3 075 / A / / 4 613 0 4 613 Vähennykset tehdään seuraavasta kannasta. ES WHG 08 Valkoturska VIII / / / / / / / / / / 4 613 ES OTH 1N2AB. Muut lajit Norjan vedet alueilla I ja II 0 26 744 Ei sovelleta 26 744 / / / / 26 744 4 281 22 463 Vähennykset tehdään seuraavasta kannasta. ES RED 1N2AB Punasimput Norjan vedet alueilla I ja II / / / / / / / / / / 22 463 ES POK 56–14 Seiti VI; unionin ja kansainväliset vedet alueilla Vb, XII ja XIV 4 810 8 703 180,94 % 3 893 / / / / 3 893 0 3 893 Vähennykset tehdään seuraavasta kannasta. ES BLI 5B67- Tylppäpyrstömolva Unionin ja kansainväliset vedet alueilla Vb, VI ja VII / / / / / / / / / / 3 893 NL HKE 3A/BCD Kummeliturska IIIa; unionin vedet osa-alueilla 22–32 0 1 655 Ei sovelleta 1 655 / C / / 2 482 0 2 482 Vähennykset tehdään seuraavasta kannasta. NL PLE 2A3AX4 Punakampela IV; unionin vedet alueella IIa; se alueen IIIa osa, joka ei kuulu Skagerrakiin ja Kattegatiin / / / / / / / / / / 2 482 NL RED 1N2AB. Punasimput Norjan vedet alueilla I ja II 0 2 798 Ei sovelleta 2 798 / / / / 2 798 0 2 798 Vähennykset tehdään seuraavasta kannasta. NL WHB 1X14 Mustakitaturska Unionin ja kansainväliset vedet alueilla I, II, III, IV, V, VI, VII, VIIIa, VIIIb, VIIId, VIIIe, XII ja XIV / / / / / / / / / / 2 798 PT HAD 1N2AB Kolja Norjan vedet alueilla I ja II 0 26 816 Ei sovelleta 26 816 / / / 344 950 371 766 0 371 766 Vähennykset tehdään seuraavasta kannasta. PT RED 1N2AB Punasimput Norjan vedet alueilla I ja II / / / / / / / / / / 371 766 PT POK 1N2AB. Seiti Norjan vedet alueilla I ja II 18 000 11 850 65,83 % – 6 150 / / / 185 000 178 850 0 178 850 Vähennykset tehdään seuraavasta kannasta. PT RED 1N2AB Punasimput Norjan vedet alueilla I ja II / / / / / / / / / / 33 234 (8) UK DGS 15X14 Piikkihai Unionin ja kansainväliset vedet alueilla I, V, VI, VII, VIII, XII ja XIV 0 1 027 Ei sovelleta 1 027 / A / / 1 541 0 1 541 Vähennykset tehdään seuraavasta kannasta. UK POK 7/3411 Seiti VII, VIII, IX ja X; unionin vedet CECAF-alueella 34.1.1 / / / / / / / / / / 1 541 UK NOP 2A3A4. Harmaaturska IIIa; unionin vedet alueilla IIa ja IV 0 14 000 Ei sovelleta 14 000 / / / / 14 000 0 14 000 Vähennykset tehdään seuraavasta kannasta. UK SPR 2AC4-C Kilohaili ja sen kanssa saadut sivusaaliit Unionin vedet alueilla IIa ja IV / / / / / / / / / / 14 000 UK WHB 24-N Mustakitaturska Norjan vedet alueilla II ja IV 0 22 204 Ei sovelleta 22 204 / / / / 22 204 0 22 204 Vähennykset tehdään seuraavasta kannasta. UK WHB 2A4AXF Mustakitaturska Färsaarten vedet / / / / / / / / / / 22 204 (1) Kiintiöt, jotka ovat asiaankuuluvien kalastusmahdollisuusasetusten nojalla jäsenvaltion käytettävissä sen jälkeen, kun on otettu huomioon Euroopan parlamentin ja neuvoston asetuksen (EU) N:o 1380/2013 (EUVL L 354, 28.12.2013, s. 22) 16 artiklan 8 kohdan mukainen kalastusmahdollisuuksien vaihto, neuvoston asetuksen (EY) N:o 847/96 (EYVL L 115, 9.5.1996, s. 3) 4 artiklan 2 kohdan mukaiset kiintiömäärän siirrot tai asetuksen (EY) N:o 1224/2009 37 ja 105 artiklan mukainen kalastusmahdollisuuksien uudelleenjako ja vähennys. (2) Kuten asetuksen (EY) N:o 1224/2009 105 artiklan 2 kohdassa säädetään. Vähennystä, joka on yhtä suuri kuin liikakalastus * 1,00, sovelletaan kaikissa liikakalastustapauksissa, jotka ovat enintään 100 tonnia. (3) Kuten asetuksen (EY) N:o 1224/2009 105 artiklan 3 kohdassa säädetään. (4) Kirjain ”A” osoittaa, että vuosina 2012, 2013 ja 2014 tapahtuneen jatkuvan liikakalastuksen vuoksi on sovellettu lisäkerrointa 1,5. Kirjain ”C” osoittaa, että koska kantaan sovelletaan monivuotista suunnitelmaa, on sovellettu lisäkerrointa 1,5. (5) Jäljellä olevat määrät, joita ei voitu vähentää vuonna 2014 asetuksen (EU) N:o 871/2014 mukaisesti, koska käytettävissä ei ollut kiintiötä tai riittävää kiintiömäärää. (6) Jäljellä olevat määrät, jotka liittyvät liikakalastukseen asetuksen (EY) N:o 1224/2009 voimaantuloa edeltäneinä vuosina ja joita ei voida vähentää muusta kannasta. (7) Määrät, jotka voidaan vähentää samasta kannasta asetuksen (EU) N:o 1380/2013 16 artiklan 8 kohdan mukaisesti tehdyn kalastusmahdollisuuksien vaihdon vuoksi. (8) Portugalin Direção de Serviços de Recursos Naturaisin pyynnöstä ja kun otetaan huomioon käytettävissä oleva rajoitettu kiintiö, vähennys tehdään RED/1N2AB.:n vuoden 2015 kiintiöstä käytettävissä olevan määrän täyteen määrään saakka ja jäljelle jäävä 145 616 kilogramman määrä vähennetään seuraavana vuonna tai seuraavina vuosina siihen saakka, kun koko liikakalastettu määrä on korvattu.